950 Scböiibach. 



sulen tib baschen in disen hailigen tagen. Daz geschiht denne 

 geuzlihen, ob wir uns temperen von allen lästeren und uns 

 fleizen ce dem gebette mit ceheren, ce der lehcen, ce der 

 stungunge des hercen unt ce der enthabnus des ezcens unt des 

 triuchens. Und ain iesliher sol über sine mäze got etwaz opheren 

 von sein selbes willen mit des hailigen gaistes vreuden, daz 

 ist daz er seinem leibe enciehen sol von escen, von trinchen, 

 von släfe, von rede, von eitelchait, und beit also der hiligen 

 osteren mit den freuden gaislicher girde. ^ Jedoch daz ain 

 ieslicher ophert daz sol er sinem abte sagen, daz ez mit seinem 

 gebette und mit sinem willen gescheh; wan swaz an des gaist- 

 lichen vater verhenchnusse geschiet daz ^ (32^) wirt geahtet 

 ce ainer balthait unt ce ainer eitelen eren, niht ce dechainem 

 lone. Dar umb sulen allen dinch mit des abtes willen geschehen. 



L. Von den brüderen di verre von dem 

 bethös arbaitent. 



Die brüder di alle weis verre sint an der arbait unt 

 mugen niht ce gevellichlihen ceiten zu dem bethos chomen, 

 unt der abt wol merchet daz im also ist, di suln aldä gotes 

 dienst tun da si arbaitent unt biegen ir chnie mit der gotes 

 vorhte. Also suln och di tun di an dem wege sint, di suln di 

 gesazte ceit niht vergen, wan als si mugen suln sis begen 

 unt suln niht versömen daz dienst daz si got schuldich sint. 



LI. Von den brüderen ^ di niht verre öz varent. 



Di brüder di umb dechain botschaft 6z varent unt des 

 selben tages getröwent wider ce dem chlöster chomen, di en- 

 sulen niht erbalden daz si ozen escen, ob si och von lernen 

 werden gebetten, ez enwerd in danne von dem abte gebotten. 

 Tünt si iht anders, so werden vermainsamet. 



LII. Von dem bethos des chlösteres. 



Daz bethos daz sol sein daz ez gehaizen ist. Man sol och 

 niht anders da schaphen noch behalten. Als daz gotes dienst 



1 yhde zweimal geschrieben ^ ffa^ zweimal geschrieben 

 3 bruden 



